The Florida Project

The Florida Project é un filme estadounidense de 2017 dirixido por Sean Baker e escrito por Baker e Chris Bergoch. Está protagonizado por Willem Dafoe, Brooklynn Prince, Bria Vinaite, Valeria Cotto, Christopher Rivera e Caleb Landry Jones. Para gran parte do elenco foi o primeiro filme no que apareceron. O argumento conta a historia dunha nena de seis anos que vive coa súa nai desempregada e solteira nun motel en Kissimmee, Florida, mentres tratan de manterse fóra dos problemas e chegar a fin de mes. As dificultades da súa vida en Kissimmee contrastan co próximo Walt Disney World. O título do filme fai referencia ao nome en clave inicial de Walt Disney World durante a súa fase inicial de planificación.

Estreouse en galego o 19 de abril de 2023 a través da TVG.

 Personaxes 
 Brooklynn Prince como Moonee
 Bria Vinaite como Halley
 Willem Dafoe como Bobby Hicks
 Christopher Rivera como Scooty
 Mela Murder como Ashley
 Valeria Cotto como Jancey
 Josie Olivo como avoa Stacey
 Aiden Malik como Dicky
 Edward "Punky" Pagan como pai de Dicky
 Caleb Landry Jones como Jack Hicks
 Macon Blair como Turista John
 Sandy Kane como Gloria

 Notas 

Categoría:Filmes de 2017
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Sean Baker
Categoría:Filmes sobre nenos
Categoría:Filmes sobre familias
Categoría:Filmes rodados en Florida
Categoría:Filmes independentes dos Estados Unidos de América
Categoría:Filmes de A24 Films
Categoría:Filmes de 2017 con versión en galego